Să te porți feminin, adică în gândurile tale și de  
Asemeni în cuvintele tale să te așezi grațios, picior peste  
Picior, vocea ta să răzbată clară, să nu poată fi ignorată, iar  
Pantofii să fie purtați perfect.  
Mai ales vocea să lase o dâră  
Alba peste care nu poți trece sărind sau făcând un pas  
Mai mare decât ești obișnuit. îți simți deodată simțurile  
Despletite și împletite apoi frumos la loc.  
Atunci înseamnă  
Că ai găsit ce căutai de multă vreme și nu mai sperai c-o  
Sa întâlnești.  
  
Atunci când ne-am întâlnit pe bulevard am observat  
Cum își agață disperat privirea de mine iar eu la rândul  
Meu îmi agățam disperată privirea de el.  
Ideal ar fi - mă  
Gândeam peste câteva zile - ideal ar fi sa-ți miști buzele

După conturul lucrurilor.  
Un exemplu de lucru este întâlnirea de pe bulevard.  
Un exemplu de contur este litera  
Mare de la începutul unui cuvânt rostită la momentul  
Oportun, de altfel, lucrurile nu sunt făcute decât pentru a-ți  
Aminti din când în când de ele, chiar dacă stau cu ochii închiși - nu-i un motiv serios pentru a le neglija.  
  
Vine câte un moment când îți faci socotelile și încerci  
Să mergi înainte, să dai la o parte desișurile tot mai îndărătnice din calea ta.  
La o cotitură, un animal ciudat îți  
Sare de gat.  
Astfel viața, si nu numai ea, îți oferă tot felul de  
Surprize fata de care acelea mai vechi îți par nimicuri.  
Dar  
Tu între timp ai căpătat încredere în tine, mergi calm,  
Discuți ceva serios si nu râzi deloc.  
Important este să fii  
Mereu conștient de faptul că lucrurile au imaginație, spre  
Deosebire de tine care trăiești de azi pe mâine, din mila  
Lucrurilor.