știam dinainte tot ce va spune

picioarele i se afundau în nisip

pregătite să amâne căderea

era o toamnă fără pic de culoare

eu umblam cu femeile pădurii

femei cu ochi mari alungiți

și cu părul până la glezne

populau spațiile neumblate

se apărau de oameni cântându-și cântecele

în șoaptă ca niște ecouri

trăiam printre ele dar nu eram de-a lor

mă apăram țipând din toți plămânii