toate regăsite acolo  
unde au fost lăsate seara  
– un pahar cu apă  
în care-și dizolvă visele tulburi de peste noapte  
ochii obosiți de la prea multe imagini  
o peliculă derulată la repezeală  
din care nu înțeleg mai nimic  
dar știu că ceva rămâne în mine  
și lucrează împotriva mea

îi ating mâna  
și aștept

se ridică  
trece prin mine  
dispare după ușă

rămân niște pleoape  
ce mai clipesc din când în când