în sfârșit acasă în sfârșit la adăpost dar

uite-le pe toate aliniate intrând pe sub ușă

pe gaura cheii

pe rând aproape cu respect

aproape urmând protocolul

nechezatul debilitatea nonsensul

doar că

am fost mereu de partea greșită a ușii

și ceea ce trebuia împiedicat să intre

e ceea ce nu trebuia lăsat să iasă

iubesc oamenii dar mi-e mai bine fără ei

am o casă mare și locuiesc în ea singură

sunt o stihie galben-portocalie

care se revarsă dintr-o cameră în alta

dintr-o femeie în alta