și nu vei realiza ce se întâmplă

când îți voi injecta acidul

care te va lichefia pe interior

nici când îți voi suci toate încheieturile alea

de plastilină

îmi va fi ușor să te capturez

și să te înfășor într⁠-⁠o perdea

pentru că ai inima slabă

și va ceda înainte

să devii o crisalidă

din care vei ieși golită

de organe

și intestine

o mumie încă frumoasă

umblând așa pe străzi

nu vei ști ce să faci

când lumea se va aduna ca la muzeu

și nu-ți vor spune

ceea ce știu oricum toți

am inima slabă

și lumea se va aduna ca la muzeu

numele tău vine de la marinarii care construiau bărci

când una dintre ele le ieșea perfect

o numeau așa

ca pe tine

dar numele se uită ușor

dar chipul se uită și mai repede