de acum

dunga albă a sfârtecat cerul

și știu că ceva se va întâmpla

o apă se va separa de alta

o mare roșie numai a ta

în care să te scufunzi

și să deschizi ochii la câteva leghe

depărtare de pata galbenă care licărește

făcându-ți cu ochiul

tu vei fi aici

nevăzut și protector

e mai simplu să se rupă un cer de altul

decât să te decizi în inima ta

ziua se destramă în pânza

care mi se așază pe față

luna iese din ape - o femeie cu spatele gol

care nu se va întoarce nicicând cu fața

spre tine