adunată în șase ore  
se risipește  
dimineața mă readuce cu gândurile  
în carnea care nu mă primește  
se scurge îngrozită din pat  
și cu mâinile tremurând pe capac  
mă aruncă afară  
niciun aer de dimineață  
nu-mi va limpezi imaginea –  
creștetul se desface ca pungile de supermarket  
din care ies surogatele fericirii  
cu care îmi umplu serile  
ceva se mișcă în plex  
mi se urcă pe gât  
îmi deschide capul  
ca pe o fereastră ce dă într-un zid