te gândești aiurea de câte secole de știință e nevoie pentru a putea  
măsura amplitudinea dorinței cu un microfon în dreptul pizdei  
s-ar vorbi mai ușor despre asta scuipatul dimineții se prelinge pe cer  
ai vrea ca berea aia răsuflată care țâșnește din soare să rămână  
în spatele geamurilor cândva un șervețel îmbibat în urină ți-a întors  
lumea pe dos și a împrăștiat-o pe gresia băii din club A  
algele sfâșiate pe o plajă sau sinapsele astea tâmpite  
acum e totuna poate pur și simplu la 5 dimineața peisajul  
emoțional de-aici provoacă greață