E party și nimic palpabil,

nimic de palpat în faţa oglinzii.

Facem din noapte zi după zi

ne rotim în jurul

flăcării fake din viscere.

Și nu iese niciodată scânteie

atunci când ni se ating

pubisurile de manechine.

Și e toată apăsarea asta

straturi straturi

entuziasmul frate cu autismul,

tirul imprecis al cuvintelor,

magma direcţionată spre

falii inactive.

Un șir de eșecuri și erori

pe măsura noastră.

Așteaptă cuminte,

vei fi recompensat la sfârșit

cu un os.