Ce vezi tu prin vizorul aburit al verii

o nouă explozie de insecte în soare,

după ploaie.

Copaci cu miezul în culorile xilofonului pentru copii,

viaţă fremătătoare, da,

o pălăriuţă roşie de soare

înghiţită de marea de umeri şi feţe acoperite de noroi toxic.

Îţi mulţumesc pentru tot ce ai făcut,

Salgado.

Ce vezi? Nu te lăsa păcălit,

insulele de bunăstare se vor restrânge.

Covorul zburător se destramă sub tine.

Garduri metalice,

metafore militare dure.

Încăperea perfect sigilată,

unde trăiesc cei zece negri mititei.

Şi noi, cu deşeurile şi dejecţiile noastre,

hotărâţi să facem amenajări interioare.

Pasul mecanic al epidemiei africane.

Făţărnicia designului în lumea a treia.

Aerul devine apăsător,

apele contaminate se întorc,

alunecări somnolente de teren.

Până în ziua în care

englezul întrebat despre vreme

nu va mai şti ce să răspundă.

Ceaţă şi ploaie de pietre, soare cu viitură,

aşa un amestec.