Lumina reflectată de părțile strălucitoare

ale mașinilor și clădirilor pe calcane.

Pătratului de lumină care apare

deasupra frigiderului după-amiaza

îi spun domnul viteză.

În general lumina,

senzația că nu te atinge suficient.

Afară, doi ninja adolescenți

atacă, zbiară și înjură.

Se umflă mușchii în ei ca orezul.

Păsări obosite, cu burți melancolice,

îi privesc de lângă puii lor.

Spațiul în care trăiesc îmi trezește

sentimente ambivalente.

We all live in a russian submarine.

Mă antrenez să devin mai moale

în calea undelor gravitaționale.