odată aproape că l-am scăpat pe fiul meu

după ce l-am ridicat la înălțime

cu un singur braț întins deasupra capului

să-i reorientez cumva teribila voință

(voia să combine niște pietre în șanț)

și toate astea în prezența lui tata

care s-a panicat

a reușit să spună doar

*te jó isten!*

pentru o clipă chiar mi-a alunecat din mână

l-am prins strângându-l de gulerul cămășii

(mărimea 12-18 luni)

ca și cum i-aș cere socoteală pentru ceva

copilul crește la maxim

predispoziția de a provoca accidente

să-i cer socoteală pentru lupta

dintre egourilor noastre

care a și început deja!

nevoia de a zămisli viață nouă

(ce demers plin de curaj și noblețe)

adâncește acum și mai mult

umbrele lungi

unde trag muștele cu față umană

să cartografieze și să exploateze

să sugă miezul de energie din planetă