facem revul într-o seră

cuibăriţi pe o canapea vişinie

imy se lungeşte pe pieptul meu

imy îmi şopteşte

eşti în centrul acţiunii

unui bildungsroman optimist

limbile noastre se joacă

doi delfini în largul mării

îmi las capul pe spate

cerul e alb incandescent

pentru o fracţiune de secundă

carnea mea se va cristaliza

între şoldurile ei

imy îmi dă cu linguriţa din îngheţata

servită de ospătari cu papioane roşii

şi iarăşi sângele ei

mă leagănă până la leşin

şi iarăşi uimirea mea are 7,3

grade pe scala richter

acoperişul de sticlă se sparge

ninsoarea ne va acoperi

ca o haină pentru copii