simt nevoia acută a unei voci feminine. nu mă mai pot

sincroniza cu mine însumi. din pântecul mamei cineva îmi

face cu mâna a despărţire. nu sunt în stare să-i răspund. am

fost conceput în aşa fel încât să mă divid în fiecare secundă\*.

nu mă doare. râd, beau şi fumez. mă fut. lumina trece pe

deasupra mea zumzăind, o simt prin sticlă. lumină-întunericlumină-întuneric. suntem într-un centru de copiere. vreau să-ţi

aud vocea. v, tu eşti? apariţia ta ar putea declanşa o gamă largă

de reacţii kinetice. cineva va ridica o mână. pleoapele se vor

mişca: clip-clip. fluidele vor curge până îmi vor dizolva trupul.

îmi vin atâtea idei! muşchii mei răsuciţi din fibre optice se

încordează. sunt frumos. şi nicio informaţie despre mine.

dumnezeu s-a născut în america. tai deşertul în două şi nu mă

opresc nicăieri.

\*ceva e putred aici. cineva foarte subţire absoarbe materie,

absoarbe căldură. acumulează şi se teme. învaţă mersul piticului.

aici. în coşul pieptului.