am încercat luni de zile  
să-l învăţăm cum să pupe  
el îşi apropie obrazul

alaltăieri am fost la festivalul  
opera copiilor  
a luat figurina porcuşor  
şi a început să o pupe frenetic

uneori libidoul nostru  
fuge ca uleiul pe apă  
de ideea de cuplu

astăzi a ieşit din cameră gol puşcă  
doar cu mănuşi în mâini  
braţele în aer aplaudând

ilustraţia în miniatură a mentalităţii  
nu aş face rău nimănui  
dar vreau să mă distrez la maximum