ceva la fel de puternic

un transformator proaspăt vopsit

alb cu jaluzele albastre

lângă un zarzăr în floare

viața gata să erupă

sub solzii babilonici

oameni prinși de vertij

îndepărtându⁠-⁠se încet

în ocheanul întors

ceva la fel de dureros

pasul mecanic

spre marele colaps

revolta sub semnul entropiei

steaguri purpuriu închis

forțele de coeziune

și perturbatoarele