dorințe contradictorii răvășesc nervii copilului

singura certitudine în confuzie e arătătorul

îndreptat proto-imperativ spre un obiect oarecare

urmărim încordați blestematele bile de loto

încercăm să forțăm asupra lor un sistem

fete multe au primit de la mine insignele extazului

probabil că m-aș liniști doar dacă ar țâșni sânge din uretră

probabil carne de melc sub diamante

odată am visat o gogoașă un copil nedezvoltat

care încerca să se ridice din farfurie și să strige