google este tatăl meu

de la el am învăţat cum se face

nodul la cravată

am apelat la el

de mai multe ori într-o singură zi

decât la tata în toată viaţa mea

eu şi cu tata

plutim în derivă prin spaţiul virtual

ne mai trimitem câteodată mailuri

el îmi trimite anecdote misogine

şi ecuaţii al căror rezultat final este

femei egal probleme

eu îi trimit teste de atenţie şi aplicaţii

care îţi determină vârsta creierului

to: tata

subject: [No subject]

am citit undeva pe net că

anul acesta se vor genera

4 exabiţi de informaţie unică

vom fi mai conectaţi ca niciodată