să întâlnesc oameni

mă mai gândesc

împovărați de semnele locului

experiența desenează relief pe piele

să întâlnesc oameni

să ghicesc din stropi de salivă

împroșcați în momente de entuziasm

dezechilibrele PH

și cronobiologia crepusculară

să întâlnesc oameni

diagramele fericirii

și mulajele lor dentare în culori pastel

să întâlnesc un om și apoi altul și apoi altul

repetiția e mama repetiției

să întâlnesc oameni după această

pauză impusă

sensibil ca un opărit

la cea mai mică mustăceală

hm