spectaculoasele peisaje ale lumii

provoacă doar o strângere de inimă

un rezumat pentru cititori

înghiţit de o bibliotecă anonimă

gângănii demne de admiraţie

luând cu ele în abis

o picătură de hidrocarbură

pentru energie serotonină strălucire

alveole iremediabil iritate de viruşi

violenţa autoimună a individualităţii

dizolvând prietenii şi grupuri de interese

fenomene naturale supraturate şi tu

în puţa goală la fereastră dirijând maşinile