douăzeci douăzeci

e cel mai greu de pronunţat

an din istorie

simetria lui determină

liderii mondiali

să îl separe

în jumătăţi identice

simbol al celor două emisfere

ale pământului

douăzeci douăzeci

devine anul global al echilibrului

perfect

al egalităţii în drepturi

şi a distribuirii egale de fonduri

către toate statele lumii

cine s-ar fi gândit

că banala gafă a unui premier

ar putea aduce atât de

multe foloase

umanităţii