din când în când recepționez mesaje

bizare prin stația de comunicare

din care nu pricep

o iotă

multe dintre ele sunt sunete stridente

sau onomatopee stranii

dar și dialecte galactice

destul de apropiate urechii umane

dacă stau bine și mă gândesc

m-am regăsit în împrejurări asemănătoare

și pe Pământ

unde nimeni nu înțelege cu adevărat

ce vor

ceilalți să spună