la barul teatrului de stat

din Arad

atmosfera e animată de actriţele

care vin şi pleacă

la repetiţii

într-o perpetuă emulaţie

uneori apar în costume de epocă

şi servesc un ceai

o cafea

sau o bere

total dezbrăcate de poza

vreunui rol

e locul cel mai încărcat

de stilistica umilă a unei umanităţi

care îţi poate încă trezi

interesul

barul teatrului s-a desființat

de mulți ani

dar sunt convins

că actrițele își petrec

în continuare

pauzele dintre roluri

acolo