*au venit lângă mine, să te ajute să mă iubeşti*

*toate străzile copilăriei mele, alergate cu bicicleta*

*cu pană de plastic*

*parcul circului, încărcat cu peştii mici, strălucitori*

*pe care aveam voie să-i prind, alături de bunicul*

*numai dacă dormeam după-amiaza*

*iernile încărcate de cadouri ale primilor ani*

*când un poem recitat era schimbat, lângă brad*

*pe lungi trenuleţe electrice.*

*toate premiile luate în şcoala primară, gimnaziu şi liceu*

*în tabere, la olimpiade*

*au venit să mă recomande că pot face performanţă*

*în şi dragostea pentru tine.*

*am păstrat şi mai multe ziare în care s-a scris frumos despre mine*

*am, în bookmarks, în browser-ul de internet*

*salvate link-urile către relaţia perfectă.*

*am adus în spatele meu, să te convingă să mă iubeşti*

*toată flota mea de aerobiciclete puternice*

*cu multe viteze, cu aripi întinse cât toată*

*strada domniţa ruxandra.*

*Am mulţi adepţi, care îngenunchează odată cu mine*

*să te ceară.*