cu burta bombată cu brațe care apucă

greu lucrurile mai mult le lovesc

sau le târâie când nu ne vede

nimeni

și privirile noastre ar

pustii ar smulge până și când încearcă să

mângâie

suntem păpuși în doliu

cu gura mare maaaare dumnezeule cum mai râdem

de orice prostie ca să nu izbucnim în

plâns deși plânsul ăsta ne face

unici

printre celelalte triburi de păpuși

din odăița fetiței bolnave din naștere a

fetiței cu oase de sticlă și un sânge subțire și-albastru

cu care o să ne zugrăvim biserica

atunci când agonia asta o să se termine

și unul dintre trimișii tăi o să ne mintă că putem să

o luăm de la

capăt.