Din foarfeci și linguroaie se vor naște iar oameni.

Pregătindu-se. Clocotind ca untura.

Deja prin poduri atârnă hălci proaspete, semn că

cineva din orchestră a falsat

la finalul ariei solemne.

Ce altă dovadă mai vrei? – sunt fulgi sângerii, pleoape

înmuiate-n poloniu.

Și-n Piața de Pește un slăbănog care încă

n-a greșit cu nimic

se preface că-i un morun cu gura cusută.

Sub bocancul lui Putin a-ncercat să-și ascundă mâinile și acul

minuscul pe care scria Правда.

Singur a făcut asta, singur o să îndure totul până la capăt.