Creierul meu dă cu mine de toţi pereţii,  
creierul tău e un marţian rătăcit  
care caută în pilaf sensul vieţii.

Tu, la o adică, ai putea veni mai aproape,  
te-ai putea muta cu mine aici, între ape.  
Arterele noastre vor depăşi repede tracul –  
curând, ne vom râcâi împreună  
disperarea cu şpaclul.  
  
Încercăm să convingem nebunia  
să respecte un ritm cunoscut.  
Într-o zi, lumea asta o să ne coasă gurile  
cu catgut.