Tot încerc să îţi spun ceva, dragostea mea,  
dar spaima mea nu mă lasă.  
Vreau să îţi spun că te-am visat în fiecare noapte  
de când nu ne-am văzut, deşi am zis că nu e aşa,  
în fiecare vis amândoi intrăm într-o casă  
unde găsim trei copii  
pe care nu îi recunoaştem niciunul  
încercăm să ne dăm seama  
dacă au vreo legătură cu noi.  
Unul dintre ei se ridică  
de pe scaun şi deschide uşa verandei.  
Intră animale drăguţe.  
Tu te superi  
şi fetiţa intră în mare până la genunchi,  
până la brâu, până unde nu mai ştie  
dacă se poate întoarce,  
şi noi nu ştim dacă putem ajunge la ea.