Nu ştiu dacă îţi aminteşti,  
dar când am făcut prima dată dragoste  
cerul de dimineaţă era tulbure  
şi eu m-am gândit că fie ce-o fi  
o asemenea femeie de iubit nu mai întâlneşti.  
Şi încă nu ne ştim aşa bine şi nu am trecut  
peste multe, dar ştiu, dragostea mea,  
cât de tulbure era cerul ăla şi cât de complicat  
a fost tot şi cât de repede am decis  
că o asemenea femeie şi un asemenea bărbat  
împreună pot trece peste orice.