fac parte dintre cei aleşi. moartea mă bîntuie iar ţinuta mea este exemplară.

stau nemişcat şi admir fără suflare fiecare boală cu adevărat de neoprit.

şi deşi nu trebuie dintre toate bolile o aleg pe a mea.

nimeni nu ştie dar dintre umbre azi dimineaţă s-a ridicat o parte a soarelui

şi mi-a luminat mîinile.

sunt acum cele mai multe părţi ale corpului fără folos.

şi o linişte care nu-mi dă pace o clipă.

cînd îmi fac semne nu le văd iar cînd înţeleg ceva uit imediat totul.

doar noaptea tîrziu cîte un pumn de ploaie cade de foarte aproape şi-mi răcoreşte faţa.

fac parte dintre cei aleşi.stau aici şi nu văd nimic .fără suflare ,bătînd pasul pe loc.

de la bun început totul se năruie iar dacă sunt totuşi lucruri care rezistă

imediat apare cineva primprejurul lor.

din ce în ce mai des moartea mă bîntuie iar ţinuta mea depăşeşte exactitatea.

nimeni nu ştie dar dintre umbre azi dimineaţă s-a ridicat o parte a soarelui

şi fără să lumineze a trecut pe deasupra mea.