pentru un bărbat ca mine (înalt, zodia leu, obișnuit cu succesul)

singurul criteriu al adevărului e sexul. pentru că aici e toată inima mea:

o întindere de 16 cm la capătul căreia te aștept aprinzîndu-mi țigara.

știi bine: pentru cineva ca mine (impulsiv, trecut de 40, mare fan julius meinl)

adevărul vine de la corp. și corpul nu minte niciodată.

16 cm nu e drum lung, efortul n-a fost niciodată în zadar.

du-te pînă la capăt: acolo unde-i aprinsă țigara un bărbat înalt (zodia leu, obișnuit cu succesul)

îți va întinde, înflorită, inima sa.