te trag după mine  
în camera cu frig  
camera cu frig  
e camera cu întuneric  
camera cea mai veche din casă  
acolo îmi ţin hîrtiile  
şi hîrtiile mele  
put a varză stricată  
hîrtiile mele put  
ca bolile tale femeieşti  
din ele-ţi citesc acum  
despre cum o să mă părăseşti  
şi începi să scînceşti  
ca un pui de focă  
uitat pe-o banchiză  
te urăşti  
acum ai vrea să plîngi  
cu totu  
inima şi maţele şi ficatu  
şi stomacu tău  
stau în tine ca-ntr-o hulubărie  
în scîrnă şi întuneric şi se zbat să iasă  
mă plimb în juru tău  
şi mîinile mele  
nu ştiu ce să-ţi facă  
atîrnă uscate  
sîngele lor  
s-a urcat la tine în cap