dragoste cu hainele mele  
aduse în braţe de la spital  
dragoste cu tot plumbu oraşului  
în singe  
soldăţelu meu de plumb  
că io şi tu am fost turnaţi  
din aceeaşi lingură de plumb  
sora mea de lingură  
io şi tu ne-am făcut  
casă noaptea  
pe pragul farmaciilor închise tremurînd  
io şi tu adormeam îmbrăţişaţi  
în fiecare noapte pe altă targă  
ca bogătanii  
io şi tu mărşăluiam rupţi fără scop  
cu un singur scop precis întunecat  
bolborosind singura rugăciune  
pe care-o ştiam înger  
îngeraşu meu  
numa-n faţă  
să nu dai