proastele-şi fac ungiile horoscopu  
tu şi cînd te simţi elegantă că ninge  
aştepţi să fii pedepsită  
aştepţi să-ţi sune apa neagră-n cap  
momentele tale cele mai bune  
înţepenesc pe loc  
ca o cizmă-n noroi  
întinde-te lîngă mine  
lîngă peretele public  
s-aşteptăm cum aşteaptă  
lucrurile alea scîrboase  
la prima vedere  
dar care apoi fierte sau arse  
te-ajută să treci ziua  
s-aşteptăm un fel de bunăvoinţă  
care să ne jumulească  
şi să ne treacă prin foc  
şi capătu nopţii  
să ne-nghită  
ca pe otrăvuri prietenoase