vietatea din mine  
simte cum se trezeşte  
vietatea din tine  
cu ochii lipiţi  
cu urechile-nfundate  
scînceşte speriată  
frica gîlgîie-n noi  
toată noaptea au zbierat lîngă gară  
şi dimineaţa e o uşă  
ruginită de bloc  
prin care ieşi după o jumate de pîine  
toată noaptea o femeie  
anunţă trenurile altora  
după fiecare anunţ tresărim  
ne pocnim cu coatele-n faţă  
lîngă tine mă simt  
tot timpul ca un jeg şi  
rasă-n cap