într-o zi am răcnit foarte mult amîndoi  
şi tu ai plecat tremurînd  
în hol tremurai şi nu găseai ieşirea  
te-ai lovit de uşă  
în drum spre ieşire  
ai tras peste mine încă o pătură  
mi-ai lăsat apă într-o cutie  
ţi-ai uitat haina  
ai luat pantofii mei  
şi te împiedicai pe scări  
uşi trîntite curentu  
ţi-a luat minţile  
ochii tăi sînt acum albi  
intru în tine şi cînd termin  
am în cap vorbe  
aceleaşi de fiecare dată şi le uit  
uit cîte ceva din tine  
ţi-am uitat picioarele  
în capu meu ţi-au paralizat  
nu le mai simt  
deschid ochii şi  
nu le văd