dragoste cu spălături stomacale  
dragoste cu falcă legată  
ne-au băgat pe gât  
geografiile lor  
de căcat  
şi nu mai avem unde pleca  
în casă ţinem numai muzică  
fără voce  
pencă vocea e dracu  
muţenia dintre noi  
ne strepezeşte dinţii  
nici o rochie albastră  
în toată casa  
mîinile reci  
chiuveta-nfundată  
nici un peşte portocaliu  
în chiuvetă  
culorile-s dracu  
io şi tu sîntem sora mai mare  
a oarbei  
am obosit să-i povestim  
căpeţelu ăsta de lume  
şi surioara noastră e surdă