stau în casă în izmene

la radio-i Amato bene

i-o zi de iarnă-ntunecoasă

Vivaldi-o face maiestuoasă

Radio Veneția mi-amintește de tine

cînd erai acolo și ce bine

comunicam pe internet de parcă

pluteam întinși pe spate într-o barcă

trei zile de un romantism perfect

eu acasă cu buiota pe piept

și laptopul fierbinte în poală

tu ireală într-o lume ideală

încă-ți simt ca dăruire pură mîngîierea

cînd mă trezesc aici în nicăierea