"totul sfîrşeşte mizerabil" (Eugen Ionescu)

Ai 23 de ani cînd scrii cartea asta,  
sînt cu trei ani mai în vîrstă  
cînd o recitesc.  
  
Eşti un puşti simpatic.  
Întotdeauna te-am preferat  
ca personaj  
istericilor Cioran, Eliade,  
la 15 ani ştiam aproape pe de rost  
Cîntăreaţa cheală -  
vei fi celebru şi,  
da,  
nefericit, cum ai prevăzut,  
vei muri în 1995, bătrîn clovn alcoolic.  
  
Peste un an terminam liceul.