Care mă ia de obicei prin ianuarie  
comunicare instalare planificare coordonare  
şi mă ţine cîte două, trei săptămîni cumplite,  
investigare pregătire antrenare demonstrare  
anul ăsta m-a prins în martie,  
proiectare angajare dezvoltare îmbunătăţire  
cînd tocmai credeam că, gata, am scăpat,  
programare administrare evaluare prognozare  
şi mă pregăteam să vorbesc mult, să le spun prietenilor  
îndrumare asistare implementare motivare  
cît îmi sînt de indiferenti, să rîd , să fluier după femei,  
clasificare iniţiere negociere rezolvare  
acum nu pot decît să tac, să nu las aerul să-mi intre în gură,  
conducere inspectare ocrotire convingere  
şi să mă zvîrcolesc neputincios, nici un analgezic nu mă ajută,  
instruire organizare supervizare testare  
şi mama tuşeşte lîngă mine, şi nu mai avem bani pînă pe 8,  
şi verificare şi vînzare, spune un om deştept la televizor,  
acestea toate sînt cuvintele de succes ale noii generaţii,  
Cuvintele, şopteşte, înfiorat, şi-şi mîngîie ramele argintii ale ochelarilor.