renunţă la smacuri  
îmbracă-te-n saci  
înăspreşte-te  
fă-te o lege împotriva mea  
fă-ţi casă cu mine  
la casa de amanet  
în duba poliţiei  
la urgenţe  
pe acoperişuri  
printre gunoaie căzute din cer  
goi cu gurile  
cu găurile  
larg deschise  
s-aşteptăm vîntul turbat  
care să ne cureţe  
maţele  
culcă-te lîngă mine în betonieră  
doi avortoni găsiţi în container  
două hoituri îmbrăţişate-n portbagaj  
nu mişca  
ceva în noi  
încă respiră  
sub tonele de ciment  
scîrba de dragoste vrea s-o ia de la capăt  
că io şi tu am mîncat tot  
am băut am futut tot  
ce se putea unu la altu  
împreun-am strivit coşuri  
păduchi  
ce ştiu ăştia  
ce să le zicem noi ăstora  
despre noi  
ce să ne mai zicem  
sub tavanu luminat de urlete  
ne scuipăm  
cu gurile uscate de ură