amestecam vodcă nemțească și bere ciucaș zăpada se amesteca  
cu ploaia vorbele noastre despre fotbal se amestecau cu  
vorbele noastre despre femei pe atunci ne plăcea foarte mult  
fotbalul de fapt nu știam unde voiam să ajungem toți  
eram la fel de plictisitori ușile iubitelor noastre  
erau încuiate chiar când ne îmbrățișau totuși ne  
îmbrățișau mai departe…  
cu ardoare…  
capul ni se învârtea…  
le iubeam îmbrăcați… nu ne lăsau  
să le atingem țâțele…  
nici măcar nu erau… nici măcar nu ne-am  
dat seama că ele nu erau… nu  
veniseră… le  
îmbrățișam mai departe