ne fixăm lame pe piele  
acolo unde pielea e moale, unde venele sunt crude  
uneori ne înmuiem degetele în sânge  
și urme lăsăm pe pereți, pe hârtie, pe pieptul celui de lângă noi  
nu ne doare nimic niciodată  
doar mațele pe care le știm  adunate la căldură, la adăpost  
ca niște sfori răsucite  
ne fac greață  
eu știu de ce îți treci mâna prin păr și tragi  
se întâmplă când pielea ți-e ca de sticlă  
te strânge  
și totuși să avem grijă să nu ne sinucidemputem ronțăi liniștiți la micile noastre  
mecanisme ale disperării

noi fugim de oameni noi mergem cu ochii închiși cu buzele cusute  
e noaptea noastră aici nu ne mai sperie nimeni  
lasă-mă să-mi lipesc fața de fața ta să clipesc atât de aproape  
de obrazul tău  
spre casa noastră e un drum alb

noi înțelegem noi plângem unul în locul celuilalt  
noi ne iubim  
te vedeam lângă mine. te priveam zbătându-tefugind într-o parte și-n alta plină de teamăca un animalo să zgârii pereții cu unghiile  
o să-mi rup pielea fâșie cu fâșie  
cel ce zace sub piele îmi va fi întotdeauna străin  
ține-te departe de mine eu nu îți pot vorbi.  
tot ce-mi doresc este să te iau în brațe și să te legăn.  
dar nu.  
la capătul acestui poem nu există nici un sfârșit.