o

acest o

acest fucking o

și-au pus-o

și-au tras-o

și-o bagă

și-o scoate

o freacă

suge-o!

acest o face creierul să-mi explodeze

și unde se duce o

pe cine reprezintă o

de unde vine o

analizați-l pe o

pe cine ce?

complement direct/ acuzativ/ exprimat prin pronume

personal/ persoana a III-a singular/ feminin

și totuși

o e/

o țară închisă

e țara băieților/ adâncă și învolburată/ ca apa cea mai adâncă și

mai învolburată

o țară în care doar a avea pe o face sens

o țară în care nimeni nu-ți spune codurile

de ce crenvuștiul nu e niciodată doar crenvușt nici măcar doar

crenvurst

de ce banana nu e niciodată doar banană

de ce un creion nu e niciodată doar un creion

de ce niciodată o gară nu e doar o gaură

și o ascuțitoare niciodată doar o ascuțitoare

de ce eu nu înțeleg niciodată ceea ce pare

că e cunoscut

de ei toți