vinovăție

poate pentru că mă gândesc la tine

atât de intens

și aerul pe care îl expir

e mai dens

poate că poluez atmosfera cu vorbe

deloc frumoase

atunci când mă faci să sufăr cu stările-ți

capricioase

poate pentru că te iubesc

atât de arzător

iar asta, cum îi spune și numele,

arde la interior

poate pentru că alergând spre tine, gâfâi

și respir mai des

eliminând dioxid de carbon

în exces

poate, deși n-o să înveți asta

niciodată la școală,

din cauza mea se întâmplă

încălzirea globală