defect de fabricație

(poem inedit)

sunt făcuți dintr-un material nerezistent la rugăminți

zâmbetele mă fac fâșii

dulcegăriile mă înmoaie

o simplă mângâiere e de-ajuns

pentru a scoate imposibilul

din mine mai ușor decât scot limba,

vorbele bune sunt deja prea mult,

mă tranșează de-a dreptul – aripă la aripă,

mâhniri la mâhniri, strigăt la strigăt,

doar inima rămâne singură,

nepereche, singurul organ care are

nevoie doar de el însuși ca să

existe, la fel ca poezia.

manufacturing fault

(unpublished poem)