Poate ca oamenii dau tot ce au ei mai bun atunci când sunt pe ultima suta de metri

Sau doar atunci când psihologul îi trimite la colegul mai avansat, numit psihiatru

Poate că oamenii dau tot ce au ei mai bun doar în seara de Crăciun

Sau cu orice altă ocazie de afirmare socială

Un fel de „vulgata bunului samaritean”

Sau poate ar trebui să dăm tot ce avem noi mai bun într-un exercițiu la bârne

Imitativ, Nadia Comăneci

Un exercițiu continuu de echilibristică pe borna normalității

Muzicianul, la fel ca poetul scotocește până la cot în sufletul său ca într-un joben de magician

Mereu în speranța că emoțiile sunt nelimitate, la fel ca minutele de la abonamentul mobil

Sau poate muzicienii dau tot ce au ei mai bun doar atunci când realizează că sufletul e un soi de anticameră a muzicii