E enervant că nu se gândește chiar nimeni  
că șoferii de metrou vor câte un spectacol pe peron  
ori de câte ori ies din tunel.  
ce poate fi mai plictisitor decât aceeași mare de oameni  
care stau locului?  
nu vă dați seama cât potențial aveți?  
tu, bagă o tumbă!  
tu, învârte-te cât de tare poți!  
voi, luați-vă de mână și tropăiți!  
voi, fluturați-vă căștile!  
voi, săriți să atingeți panoul!  
ne așteptăm la aceeași agitație la fiecare stație  
pe peron plata e în ron  
n-aveți de ce să protestați  
și să nu care cumva să ieșiți din ritm  
rezolvăm noi ca omul să nu-și care cumva povara prea mult  
și, orice ar fi, să nu-l impresionați pe șofer mult prea tare  
nu mergeți prea departe!  
vă rugăm mult  
nu vă continuați spectacolul peste șine!