Oare eu sunt fericită?  
Îmi notez inițialele: T.L.  
Sau TeLe? N-am habar.  
Știu însă care literă e cea mai lirică:  
E-ul liric  
Și deodată mă aflu peste tot.  
Teleleu umblă toată lumea  
Și îți pot vorbi toți cu patos  
Când sunt anti antipatie  
Și telepatie își doresc să aibă.  
Dar văd că e destulă afonie în jur,  
Nu-și dă nimeni câte un telefon.  
Și mai zice unul de câte o deficiență de fier,  
Mai zice altul să meargă în teleferic.  
Mai zice unul de câte o comandă de mâncare,  
Mai dă altul câte o (tele)comandă nervoasă pe capul cuiva.  
Mai zice unul că n-are nicio țintă,  
Mai încearcă altul să repare un telescop.  
Spune-mi și tu dacă vezi unde este fericirea,  
În afară de televizor.

Mă aflu peste tot  
Și fericirea mea o văd doar în TLmea.