„Oscar al meu nu are voce.”  
Ne spune profesoara de lingvistică  
După ce ecranul laptopului nu mai tremură,  
Iar motanul sare peste tastatură.  
Mă gândeam că secretele limbii le sunt dezvăluite mai ușor profesorilor,  
Dar presupun că și ei fac aceleași salturi peste litere.

„Știu o voce!”, îmi vine să țip.  
„Am auzit-o.” Mi-a zis că  
Omul se visează uneori gol în mijlocul mulțimii  
(Ca și cum trebuie să-și expună inima în cadrul frățimii.)  
Cineva, însă, se visează gol-pușcă doar o dată pe an  
Și măcar de-ar fi gol-pușcă lângă cineva  
Dintr-un film western,  
Deși știe el că nu e plauzibil așa ceva,  
Pușca nu e apreciată azi.  
(sugestia Ioanei: Pușca e la mare căutare azi.)  
Mai degrabă se vrea adevărul gol-goluț;  
Atunci să fiu și eu sinceră  
(Deși nu m-a întrebat nimeni nimic)  
Aș porni microfonul să povestesc coșmarul anual, nimicitor,  
Al unei statuete Oscar, expusă câte unui actor.